CELEX: 62008TN0195
Language: da
Date: 2008-05-30 00:00:00
Title: Sag T-195/08: Sag anlagt den 30. maj 2008 — Antwerpse Bouwwerken mod Kommissionen

19.7.2008   
            
            
               DA
            
            
               Den Europæiske Unions Tidende
            
            
               C 183/28
            
         Sag anlagt den 30. maj 2008 — Antwerpse Bouwwerken mod Kommissionen
   (Sag T-195/08)
   (2008/C 183/52)
   Processprog: nederlandsk
   Parter
   
      Sagsøger: Antwerpse Bouwwerken NV (Antwerpen, Belgien) (ved advocaat J. Verbist, advocaat D. de Keuster)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Annullation af beslutning af 29. april 2008 fremsendt til sagsøgeren af Europa-Kommissionen ved brev af 29. april 2008, modtaget af sagsøgeren den 5. maj 2008, hvorved Europa-Kommissionen meddelte, at sagsøgerens bud ikke blev accepteret, som blev suppleret i Europa-Kommissionens brev af 6. maj 2008, modtaget af sagsøgeren den 8. maj 2008, hvori Europa-Kommissionen redegør for begrundelsen for beslutningen om ikke at acceptere sagsøgerens bud, så vel som annullation af beslutning om tildeling af kontrakt af 23. april 2008, fremsendt til sagsøgeren ved Europa-Kommissionens brev af 15. maj 2008, modtaget af sagsøgeren den 16. maj 2008.
            
         
               —
            
            
               Kommissionens ansvar uden for kontraktforhold for sagsøgerens senere opgjorte skader fastslås.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren afgav et bud indenfor rammerne af Kommissionens offentliggørelse af et udbud vedrørende opførelsen af en produktionshal for referencematerialer (1). Buddet blev dog ikke accepteret af Kommissionen.
   Sagsøgeren har i stævningen gjort gældende, at artikel 91 i forordning nr. 1605/2002 (2) samt artikel 122, 138 og 148 i forordning nr. 2342/2002 (3), sammenholdt med artikel 2 og 28 i direktiv 2004/18/EF (4), er tilsidesat.
   Det fremgår af licitationsrapporten, at det valgte bud ikke opfyldte en væsentlig udbudsklausul, og som følge heraf burde det have været afvist, da det ikke opfyldte betingelserne i byggebeskrivelsen. Den valgte bydendes intervention vedrørte ikke en præcisering af buddet, men en i den fase af proceduren ulovlig tilføjelse.
   Derudover respekterer afgørelsen om tildeling af kontrakt ikke princippet om gennemsigtighed, idet vurderingsrapporten, som den er fremsendt til sagsøgeren, på væsentlige punkter er gjort ulæselig.
   
      (1)  B-Geel: Opførelsen af en produktionshal for referencematerialer (2006/S 102-108785).
   
      (2)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s. 1).
   
      (3)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).
   
      (4)  Europa-Parlamentets og Rådets direktiv 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).